Dre ret e oa ret din sellet deus Before Sunset goude bezañ gwelet Before Sunrise. (Petra? Sorc'hennet on gant Ethan Hawke?) Bon, arabat soñjal eo disheñvel spontus ar film, savet eo dres war memes patrom : Julie Delpy hag Ethan Hawke o komz e pad 1e15. Tostoc'h eus an amzer gwirion e seblant avat ar wech-mañ, un doare Cléo de 5 à 7 !  Cheñchet eo Jesse, n'eo ket cheñchet Céline kement-se, desket e vez petra 'zo c'hoarvezet 9 vloaz zo (6 miz goude nozvezh Before Sunrise) hag etretan. Plijus adkavout an tudennoù, kazi gwiroc'h en deus seblantet din an darempred, ar c'hoazeadennoù.  War a seblant e vefe bet filmet e pemzektez pe teir sizhun, en ur c'houzout e oa ret filmañ  d'un eur resis e keñver goulou! Aha, gourc'hemennoù tudoù. Ur gartenn-bost eo c'hoazh ar film-mañ, eus Pariz ar wech mañ.  Kentoc'h laouen on da vezañ dizoloet an daou film, zoken ma n'on ket bet entanet meurbed.